Suid-Afrika is ’n diverse land en dit word pragtig uitgebeeld in Johnny se foto. “Die twee mans is straatmusikante en lede van Mr Pietersen and The Guys-groep,” sê hy. Ons het veral gehou van die uitdrukkings op die twee musikante se gesigte. Dit is nou ’n karakterstudie van die Reënboognasie.
Tafelberg bly nou maar ’n gewilde onderwerp onder fotograwe, maar dit word gewoonlik afgeneem op Kaapse dansrokdae, met ’n blou hemel en ’n wit strand. Riaan se wispelturige, amper melancholiese uitbeelding in swart en wit gee vir ons ’n ander blik op die trots-Suid-Afrikaanse landmerk.
Suid-Afrikaners word geken aan hul kreatiwiteit en vindingrykheid. Erlo Brown het die foto van die seun geneem op pad na die Hole in the Wall buite Koffiebaai. In ’n streek geken deur armmoede het die kind hom nie laat afsit deur ’n tekort aan fietsparte nie. Hy het vir hom ’n “hibriedfiets” gebou uit ’n kruiwa, met ’n fiets se raam en ’n motor se stuurwiel.
Ons soek ook terugvoer van die Reismier-lesers, wie se stemme die oorblywende 25% gaan tel. Laat ons weet watter foto jou gunsteling is deur onder kommentaar te lewer, die foto’s te “like” op Facebook of dit te hertwiet op Twitter. Lesers kan tot Donderdag , 12 Junie om 12 nm. kommentaar lewer oor hul gunsteling-foto. Die wenners word Maandag 16 Junie aangekondig. Die wenner van die fotokompetisie kry ’n R3 000-koopbewys van Cape Union Mart. Die tweede prys is ’n R1 500 koopbewys en in die derde plek kry iemand ’n R500 koopbewys.